Екібастұздағы дала өртінде 73 ұсақ мал жанып кетті
"Екібастұздағы дала өртінде 73 ұсақ мал жанып кетті" | "https://abai.kz/post/171317"
TITLE: Екібастұздағы дала өртінде 73 ұсақ мал жанып кетті
URL: https://abai.kz/post/171317
META: "Екібастұздағы дала өртінде 73 ұсақ мал жанып кетті" | "https://abai.kz/post/171317"
DATE: 18.07.2023
AUTHOR(s): Abai.kz
TOTAL WORDS: 209
TEXT: Екібастұз іргесіндегі дала өртінен Әлкей Марғұлан ауылында 73 бас ұсақ мал шығыны болды. Бұл туралы Павлодар облысының әкімі Асайын Байханов өзінің әлеуметтік желідегі ресми парақшасында жазды. «Кеше дала өрттері орын алған Баянауыл, Май аудандары және Екібастұздың ауылдық аймақтарына бардым. Шаруа қожалықтарының басшыларымен кездесіп, мәселелердің шешу жолдарын бірлесіп талқыладық», - деп жазады облыс әкімі Асайын Байханов өзінің Іnstagram парақшасында. Әкімнің мәліметіне сай, шаруаларға 4 бағытта көмек көрсетіледі: - шабындық үшін арзандатылған дизель отынының көлемі 4 мың тоннадан 10 мың тоннаға дейін артады - жемшөп дайындау үшін субсидия көлемі бір бас ІҚМ үшін 7 мыңнан 15 мың теңгеге дейін және ұсақ мал үшін 3 мыңнан 5 мың теңгеге дейін артады - мұқтаж фермерлерге қор санаты, мемлекеттік орман қоры және жайылма учаскелерінде шөп дайындауға мүмкіндік береміз; - дәнді дақыл жинау кезінде сабан дайындауды қарастыратын боламыз, жинауға мүмкіндік болатындай, сабан ұсақталмай егістіктерде қалдырылады. «Сондай-ақ, өрт салдарынан 73 бас ұсақ мал (50 ешкі және 23 қой) жанып кеткен Әлкей Марғұлан ауылының тұрғындарына келтірілген шығынды өтеу үшін өңірдің ірі кәсіпорындарымен материалдық қолдау көрсетілетін болады. Сонымен қатар, жазғы үйі мен малға арналған қоршауы зардап шеккен екі шаруашылыққа да дәл осындай көмек көрсетіледі», - деп мәлім етті Асайын Байханов. Еске салайық, 13 шілдеде Екібастұздағы дала өртінен шаруа қожалығының ұсақ малдары тірідей жанып, кейбірін күйік шалғаны хабарланған. Abai.kz
